MINISTERSTVO FINANCIÍ  SLOVENSKEJ REPUBLIKY

Číslo:	3669/2002-KM

Materiál na rokovanie
Vlády Slovenskej republiky

D o d a t o k

k materiálu „Návrh na prevzatie štátnej záruky Vládou Slovenskej republiky za bankový úver na financovanie environmentálnych projektov
zo zdrojov Európskej investičnej banky pre Slovenskú záručnú a rozvojovú banku, štátny peňažný ústav“

Podnet:                                                                     Obsah materiálu:

Iniciatívny						
   	1.    Návrh uznesenia Vlády SR
2.	Predkladacia správa

Predkladá:

František Hajnovič
minister financií 
Slovenskej republiky

Bratislava, 2. október 2002

Vláda Slovenskej republiky

Vláda
A.	súhlasí
s prevzatím štátnej záruky za bankový úver na financovanie environmentálnych projektov zo zdrojov Európskej investičnej banky vo výške 30 000 000 EUR a všetkých oprávnených platobných záväzkov z neho vyplývajúcich, z toho pre rok 2002 vo výške 400 mil. Sk.

B.	splnomocňuje
ministra financií SR a ako alternáta štátneho tajomníka Ministerstva financií SR
podpísať „Záručnú zmluvu“ v mene Slovenskej republiky v prospech Európskej investičnej banky za splatenie bankového úveru na financovanie environmentálnych projektov vo výške 30 000 000 EUR a všetkých oprávnených platobných  záväzkov  z  neho  vyplývajúcich,  z  toho  pre  rok  2002 vo výške 400 mil. Sk.

C.	ukladá
ministrovi financií SR a ako alternátovi štátnemu tajomníkovi Ministerstva financií SR
C.1  prevziať   štátnu   záruku   za  bankový  úver  vo  výške  30 000 000  EUR   a  
všetkých oprávnených platobných záväzkov z neho vyplývajúcich, z toho pre rok 2002 vo výške 400 mil. Sk. Úver poskytnutý od Európskej investičnej banky so sídlom v Luxemburgu je určený pre Slovenskú záručnú a rozvojovú banku, a.s. na financovanie environmentálnych projektov.
T: do 31.12.2002
      ministrovi financií SR	
      C.2  pred     termínom    prevzatia   štátnej   záruky   za   predmetný     zahraničný 
   bankový    úver    uzatvoriť    Zmluvu   o     podmienkach      ručenia     medzi     
   Slovenskou   republikou   a   Slovenskou  záručnou  a   rozvojovou   bankou,  
   a.s.   ako  žiadateľom v zmysle  Zákona č. 386/2002 Z. z.  
   za   poskytnutý   zahraničný   bankový  úver   v   znení  neskorších  zmien  a 
   doplnkov

ministrovi spravodlivosti SR a  ako alternátorovi štátnemu tajomníkovi ministerstva spravodlivosti	
C.3  vystaviť  na  základe  požiadavky Európskej  investičnej  banky    osvedčenie 
o  právnej  záväznosti   (Legal Opinion) záruky vlády  SR    za   bankový   úver  od   Európskej   investičnej  banky   pre   Slovenskú     záručnú a rozvojovú banku, a.s.									T: do 31.12.2002
       ministrovi zahraničných vecí SR 
 C.4  vystaviť      na    základe    požiadavky      Európskej     investičnej        banky           
        splnomocnenie     (Power    of       Attorney)   pre    ministra    financií       ako            
        alternátorovi   štátnemu     tajomníkovi   na   podpísanie   Záručnej zmluvy 

D.	berie na vedomie 
informáciu o pripravenosti financovania enviromentálnych projektov aj prostredníctvom Nórskej investičnej banky

      Vykoná: 
	 minister financií
	 minister spravodlivosti
	 minister zahraničných vecí
      Na vedomie:	
•	predseda predstavenstva a generálny riaditeľ Slovenskej záručnej a rozvojovej banky, a.s.
Predkladacia správa strana 3

bude schválený finančný plán projektu a zdroje ISPA. Už v štádiu podania žiadosti o prostriedky ISPA Európskej komisii musí mať predkladateľ projektu úverový prísľub banky na spolufinancovaní projektu.
	Ministerstvo životného prostredia prijalo Národný program prijatia acguis – NPAA 1999 / aktualizovaný NPAA 2000/, kde je identifikované množstvo úloh, ktoré musí Slovenská republika splniť v oblasti životného prostredia do svojho vstupu do EÚ. Znamená to mobilizáciu všetkých dostupných zdrojov podľa vytypovaných finančne náročných smerníc EÚ. Oblasťami, do ktorých je potrebné najviac investovať sa týkajú zabezpečenia zásobovania vodou a odkanalizovania miest a obcí, oblasť nakladania s tuhým odpadom a ochrana ovzdušia pred emisiami znečisťujúcich látok. Projekty, ktoré budú viesť k plneniu záväzku SR a implementácie smerníc EÚ, budú  predmetom poskytovania úverov. Vzhľadom na nepriaznivú situáciu v oblasti životného prostredia je nevyhnutné začať s týmto spôsobom financovania za spoluúčasti žiadateľa. 
	Zároveň je dôležité spomenúť, že riešenie environmentálnych problémov patrí k hlavným podmienkam vstupu Slovenskej republiky do Európskej Únie.

Vláda Slovenskej republiky na svojom zasadnutí dňa 18.09.2002 prerušila rokovanie o návrhu na prevzatie štátnej záruky Vládou Slovenskej republiky  za bankový úver na financovanie environmentálnych programov zo zdrojov Európskej investičnej banky pre Slovenskú záručnú a rozvojovú banku, štátny peňažný ústav, z dôvodu nevyjasnenia právnej formy Slovenskej záručnej a rozvojovej banky. 
Vláda Slovenskej republiky dňa 18.09.2002 prerokovala a schválila návrh stratégie Slovenskej záručnej a rozvojovej banky, kde bol okrem iného uvedený aj  postup transformácie  štátneho peňažného ústavu na akciovú spoločnosť.
Ministerstvo financií Slovenskej republiky dňa 27.06.2002 vydalo rozhodnutie, ktorým premieňa Slovenskú záručnú a rozvojovú banku, štátny peňažný ústav  na Slovenskú záručnú a rozvojovú banku, a.s. v skratke SZRB, a.s. so sídlom Štefánikova 27, 814 99 Bratislava. Súčasne bol podaný  návrh na zápis premeny právnej formy štátneho peňažného ústavu na akciovú spoločnosť.  
Okresný súd Bratislava I vydal dňa 26.09.2002 výpis z obchodného registra, v ktorom je zapísaná Slovenská záručná a rozvojová banka, a.s. v oddieli: Sa, vložka číslo: 3010/B so sídlom Štefánikova 27, 814 99 Bratislava.
Pri rokovaniach s Európskou investičnou bankou a ostatnými zúčastnenými stranami Slovenská záručná a rozvojová banka informovala o premene štátneho peňažného ústavu na akciovú spoločnosť. 
V materiáli, ktorý bol predložený na rokovanie Vlády Slovenskej republiky dňa 18.09.2002 sú priložené návrhy zmluvných dokumentov, vrátane požadovaných podkladov pre rozhodnutie o prevzatí štátnej záruky, ešte na štátny peňažný ústav. 
Premenením štátneho peňažného ústavu na akciovú spoločnosť nie sú dotknuté práva a povinnosti v predložených návrhoch zmluvných dokladov. Po schválení prevzatia štátnej záruky pred podpisom dôjde k úpravám právnej formy Slovenskej záručnej a rozvojovej banky, a.s..

Z uvedených dôvodov predkladáme tento dodatok k návrhu na prevzatie predmetnej štátnej záruky, ktorý rieši  požadované zmeny ako aj zmenu návrhu uznesenia Vlády Slovenskej republiky. 
		
S prihliadnutím na tieto skutočnosti odporúčame prerokovať tento dodatok k materiálu „Návrh na prevzatie štátnej záruky Vládou Slovenskej republiky  za bankový úver na financovanie environmentálnych programov zo zdrojov Európskej investičnej banky pre Slovenskú záručnú a rozvojovú banku, štátny peňažný ústav spolu s pôvodným návrhom.